கேள்வி: மஞ்சு ராணி - பின்னணி பற்றி விளக்கவும்.
பதில்: அரியானா மாநிலம் ரோத்தக் மாவட்டத்தில் உள்ள ரிதல் போகட் கிராமத்தைச் சேர்ந்தவர் ராணி. எல்லைப் பாதுகாப்புப் படை அதிகாரியாக இருந்த இவரின் தந்தை 2010 இல் புற்றுநோயால் இறந்தார். ராணி ஆரம்பத்தில் கபடி விளையாடத் தொடங்கினார், ஆனால் இவரது பயிற்சியாளர் குத்துச்சண்டைக்கு மாறுமாறு அறிவுறுத்தினார். 2012 லண்டன் ஒலிம்பிக்கு விளையாட்டுகள் இந்திய குத்துச்சண்டை வீராங்கனை மேரி கோம் வெண்கலம் வென்ற ஆட்டத்தால் ஈர்க்கப்பட்டு, ராணி குத்துச்சண்டைக்கு மாறினார்.
கேள்வி: மஞ்சு ராணி - விளையாட்டு பற்றி தகவல் சொல்.
பதில்: ராணி 2017 ஆம் ஆண்டு தாய்லாந்து மற்றும் இந்திய ஓபன் குத்துச்சண்டை போட்டிகளில் வெண்கலப் பதக்கங்களையும் வென்றார். இவர் 2019 ஆம் ஆண்டு பல்கேரியா நடைபெற்ற ஸ்ட்ராண்ட்ஜா நினைவு குத்துச்சண்டை போட்டியில் 48 கிலோ எடைப்பிரிவில் பிலிப்பைன்ஸ் சோசி கபுகோவுக்கு எதிராக இறுதிப் போட்டியில் தோல்வியுற்று வெள்ளிப் பதக்கம் வென்றார். மேலும் இவர் 2019 உலக மகளிர் உலக குத்துச்சண்டை சாம்பியன் போட்டியில் இலகு ரக எடைப்பிரிவில் (லைட் ப்ளைவெயிட்) இறுதிப் போட்டியில் இரசியா எகடெரினா பால்ட்சேவாவிடம் தோல்வியுற்று வெள்ளிப் பதக்கத்தை வென்றார். 2019 ஆம் ஆண்டில், ராணி விளையாட்டு மேலாண்மை நிறுவனமான இன்பினிட்டி ஆப்டிமல் சொல்யூசன்ஸ் என்ற நிறுவனத்துடன் கையெழுத்திட்டார். இந்த நிறுவனமானது இவரது ஒப்புதல்கள் மற்றும் வணிக நலன்களைக் கையாளும். நவம்பர் 2020 இல், ஒப்பந்தத்தை நிறைவேற்றாததற்காக அதே நிறுவனத்துடன் ஒப்பந்தத்தை முடித்துக்கொள்வதாக ராணி அறிவித்தார்.